b'\n_START_ARTICLE_\nPe\xc4\x8darovci\n_START_SECTION_\nPrireditve\n_START_PARAGRAPH_\nNajbolj obiskani prireditvi v Pe\xc4\x8darovcih sta tim. \xc2\xbbTopla prou\xc5\xa1ka\xc2\xab\xc2\xa0in pa tekmovanje v smu\xc4\x8darskih skokih. _NEWLINE_Topla prou\xc5\xa1ka je tradicionalno prvi sejem ob pomurskih cerkvah, in je vedno privabljal staro in mlado od blizu in dale\xc4\x8d. Vsako leto se v Pe\xc4\x8darovcih pri Sebe\xc5\xa1\xc4\x8danu dva tedna po veliki no\xc4\x8di odvija \xc2\xbbtopla prou\xc5\xa1ka\xc2\xab\xc2\xa0\xe2\x80\x93 sejemska prireditev z dolgoletno tradicijo, posve\xc4\x8dena obletnici posvetitve zvonov v cerkvi pri Svetem Sebe\xc5\xa1\xc4\x8danu. _NEWLINE_Smu\xc4\x8darski skoki pa so prav tako zelo obiskana prireditev, ki jo tamkaj\xc5\xa1nje turisti\xc4\x8dno in \xc5\xa1portno dru\xc5\xa1tvo organizira vsako leto \xc5\xbee od leta 1979, \xc4\x8de to le omogo\xc4\x8dajo vremenske razmere._NEWLINE_Od leta 2007 organizira turisti\xc4\x8dno kulturno in \xc5\xa1portno dru\xc5\xa1tvo zelo odmeven festival ske\xc4\x8dev imenovan Prefrigani Zgreba\xc5\xa1, kje se predstavljajo amaterske gledali\xc5\xa1ke skupine s kratkmi \xc5\xa1aljivimi igrami.'